اندونزینین سولاوسی آداسین‌دا میدانا گلن ۶،۹ بؤیوکلویون‌ده‌کی زلز‌له‌نین آردین‌دان وئریله‌ن سونامی اویاریسی لغو ائدیلدی.
اندونزی هاوا، ایقلیم و ژئوفیزیک قورومو، مرکزی آدانین اورتا سولاوسی بؤلگه‌سینه باغلی بانگاینین ۸۵ کیلومتر گونئی باتیسیندا اولان زلز‌له‌نین یئرین ۱۰ کیلومتر آلتین‌دا ثیت ائدیلدیگینی آچیقلادی.
قوروم، زلز‌له سونراسی وئریله‌ن سونامی اویاریسینین قالدیریلدیغینی بیلدیررکن، مقاملار خالقی ساکین اولماغا چاغیردی.
بو آنا قدر جان و مال ایتکی‌سی اولمادیغی معلوماتینی پایلاشان یئتکیلیلر، بؤلگه‌‌دن بیلگی آلماغا چالیشدیقلارینی ایفاده ائتدی.
بو آرادا زلز‌له آنینا دایر مطبوعاتا عکس اولونان گؤرونتولرده، زلز‌له‌نین حس ائدیلدیگی بؤلگه‌لرده خالقین قورخو ایچین‌ده کوچه‌یه چیخدیغی و سونامی تهلوکه‌سینه قارشی دا ساحل کسیمیندن یوکسک بؤلگه‌لره قاچدیغی گؤرونور.
اندونزیدا ۲۸ سپتامبر ۲۰۱۸ده سولاوسی آداسین‌داکی پالو کؤرفزین‌ده میدانا گلن ۷،۵ بؤیوکلویون‌ده زلز‌له و آردینجا یارانان سونامیده، ۴ مین ۳۴۰ نفر حیاتینی ایتیرمیشدی.
